**Išrašas**

**KLAIPĖDOS MIESTO SAVIVALDYBĖS TARYBA**

**KULTŪROS, ŠVIETIMO IR SPORTO KOMITETAS**

 **POSĖDŽIO PROTOKOLAS**

2021-07-09 Nr. TAR-80

Posėdis vyko 2021-07-01. Pradžia 15.00 val.

Posėdžio pirmininkė– Laima Juknienė.

Posėdžio sekretorė – Marija Petrulienė.

5. SVARSTYTA. Atlyginimo dydžio už neformalųjį ugdymą Klaipėdos miesto biudžetinėse sporto mokymo įstaigose nustatymas.

Pranešėja A. Sorokienė teigė, kad Tarybos sprendimo projektas, kuomet KMSA direktorius inicijavo Savivaldybės pajamų plano 2020 – 2022 parengimą ir numatė kelias galimas strategines pajamų didinimo kryptis, viena jų – įmokų už Savivaldybės biudžetinių įstaigų teikiamas paslaugas didinimas. Klaipėdoje šiuo metu veikia 4 biudžetinės sporto mokymo įstaigos: Klaipėdos „Viesulo“ sporto centras, Klaipėdos miesto lengvosios atletikos mokykla, Klaipėdos „Gintaro“ sporto centras, Klaipėdos Vlado Knašiaus krepšinio mokykla. Šias įstaigas lankantys moksleiviai už neformaliojo ugdymo paslaugas moka įmokas, kurios nustatytos 2011 m. gruodžio 22 d. sprendimu Nr. T2-408 „Dėl atlyginimo už neformalųjį ugdymą Klaipėdos miesto biudžetinėse sporto mokymo įstaigose nustatymo“. Priėmus šį sprendimą būtų patvirtinti nauji įkainiai biudžetinės sporto mokymo įstaigose ir taip būtų pagerintos sportinio ugdymo organizavimo sąlygos vaikams: nuolat naujinamas ir įsigyjamas inventorius ir sportinė įranga; organizuojamos didesne apimti išvykos į varžybas ir vasaros/mokomąsias stovyklas; mažinama našta tėvams prisidedant prie išvykų į varžybas organizavimo.

N. Puteikienė sakė, kad atlygis už neformalųjį ugdymą Klaipėdos miesto biudžetinėse sporto mokymo įstaigose karantino ir (ar) ekstremalios situacijos laikotarpiu turėtų būti mažinamas 100 proc., o ne 50 proc., kai ugdymas organizuojamas nuotoliniu būdu. Todėl siūlė pakeisti šį punktą.

R. Idzelevičius teigė, kad šios įmokos už teikiamas paslaugas turėtų būti dar didesnės. Privačiame sektoriuje tokių įmokų nėra, jos ženkliai didesnės.

N. Puteikienė siūlė pakeisti numatoma atlyginimą už neformalųjį ugdymą Klaipėdos miesto biudžetinėse sporto mokymo įstaigose iš 15 Eur į 10 Eur.

R. Didžiokas sakė, kad šie įkainiai nebuvo keičiami ilgus metus, todėl sporto įstaigos laukė šio sprendimo. Siūlė pritarti teikiamam sprendimo projektui ir po metų, t. y. kitais 2022–2023 mokslo metais, pateikti naują sprendimo projektą patikslintą šių įmokų metodiką kiekvienai sporto šakai atskirai.

L. Juknienė siūlė balsavimu apsispręsti dėl siūlymo atlygį už neformalųjį ugdymą Klaipėdos miesto biudžetinėse sporto mokymo įstaigose karantino ir (ar) ekstremalios situacijos laikotarpiu mažinamas iki 100 proc., kai ugdymas organizuojamas nuotoliniu būdu (BALSUOTA: už – 1 (N. Puteikienė), susilaikė – 4 (L. Juknienė, R. Didžiokas, J. Simonavičiūtė, R. Idzelevičius), prieš – 0). Siūlymui nepritarė.

L. Juknienė siūlė balsavimu apsispręsti dėl siūlymo numatomą atlyginimą už neformalųjį ugdymą Klaipėdos miesto biudžetinėse sporto mokymo įstaigose iš 15 Eur pakeisti į 10 Eur. (BALSUOTA: už – 1 (N. Puteikienė,), susilaikė – 3 (L. Juknienė, J. Simonavičiūtė, R. Idzelevičius), prieš – 1 (R. Didžiokas)). Siūlymui nepritarė.

L. Juknienė siūlė balsavimu apsispręsti dėl siūlymo 2022–2023 mokslo metais, pateikti naują sprendimo projektą patikslintą šių įmokų metodiką kiekvienai sporto šakai atskirai (BALSUOTA: už – 3 (L. Juknienė, R. Didžiokas, R. Idzelevičius), susilaikė – 2 (N. Puteikienė, J. Simonavičiūtė), prieš – 0). Siūlymui pritarė.

L. Juknienė siūlė balsavimu apsispręsti dėl sprendimo projekto (BALSUOTA: už – 3 (L. Juknienė, R. Didžiokas, R. Idzelevičius), susilaikė – 2 (N. Puteikienė, J. Simonavičiūtė), prieš – 0). Sprendimo projektui pritarė.

NUTARTA:

5.1. Pritarti sprendimo projektui;

5.2. Siūlyti 2022–2023 mokslo metais, pateikti naują sprendimo projektą patikslintą šių įmokų metodiką kiekvienai sporto šakai atskirai.

Posėdžio pirmininkė Laima Juknienė

Posėdžio sekretorė Marija Petrulienė